ਮਹਿਸਾ ਅਮੀਨੀ
ਮਹਿਸਾ ਅਮੀਨੀ (21 ਸਤੰਬਰ 1999 - 16 ਸਤੰਬਰ 2022, ਕੁਰਦੀ: Mehsa Emînî, مەھسا ئەمینی, ਫ਼ਾਰਸੀ: مهسا امینی) ਜਾਂ ਜੀਨਾ ਅਮੀਨੀ (ਕੁਰਦੀ: Jîna Emînî, ژیەینا) ਇਕ ਈਰਾਨੀ ਮਹਿਲਾ ਸੀ ਜਿਸਦੀ ਮੌਤ ਈਰਾਨੀ ਪੁਲਿਸ ਹਿਰਾਸਤ ਵਿੱਚ ਸ਼ੱਕੀ ਹਾਲਾਤਾਂ ਵਿੱਚ ਹੋਈ, ਸੰਭਾਵੀ ਤੌਰ 'ਤੇ ਹਿਜਾਬ ਨਾ ਪਹਿਨ 'ਤੇ ਉਸਦੀ ਬੇਰਹਿਮੀ ਨਾਲ ਹੱਤਿਆ ਕੀਤੀ ਗਈ।

ਅਮੀਨੀ ਨੂੰ ਪੁਲਿਸ ਦੀ ਮਾਰਗਦਰਸ਼ਨ ਸ਼ਾਖਾ (ਨੈਤਿਕਤਾ ਪੁਲਿਸ) ਦੁਆਰਾ ਗਰਿਫ਼ਤਾਰ ਕੀਤਾ ਗਿਆ, ਜੋ ਹਿਜਾਬ ਨਿਯਮਾਂ ਨੂੰ ਜਨਤਕ ਤੌਰ ਉੱਤੇ ਲਾਗੂ ਕਰਨ ਦੀ ਨਿਗਰਾਨੀ ਕਰਦੀ ਹੈ। ਪੁਲਿਸ ਦੀ ਇਹ ਉਪਸ਼ਾਖਾ ਮੁਤਾਬਕ ਮਹਿਸਾ ਦੇ ਹਿਜਾਬ ਨੇ ਸਰਕਾਰੀ ਮਾਪਦੰਡਾਂ ਦੀ ਉੱਲੰਘਣਾ ਕੀਤੀ। ਪਰ ਉਸਦੀ ਮੌਤ ਦੇ ਸਬੰਧ 'ਚ ਪੁਲਿਸ ਨੇ ਆਖਿਆ ਕਿ ਇੱਕ ਥਾਣੇ ਵਿੱਚ ਅਚਾਨਕ ਮਹਿਸਾ ਨੂੰ ਦਿਲ ਦਾ ਦੌਰਾ ਪਿਆ ਅਤੇ ਦੋ ਦਿਨ ਕੋਮਾ ਵਿੱਚ ਰਹਿਣ ਉਪਰੰਤ ਉਸਦੀ ਮੌਤ ਹੋਈ। ਚਸ਼ਮਦੀਦ ਗਵਾਹਾਂ ਮੁਤਾਬਕ ਉਸਦੇ ਨਾਲ ਕੁੱਟਮਾਰ ਕੀਤੀ ਗਈ ਅਤੇ ਉਸਦਾ ਸਿਰ ਪੁਲਿਸ ਦੀ ਗੱਡੀ 'ਤੇ ਮਾਰਿਆ ਗਿਆ ਸੀ, ਉਸਦੇ ਮੈਡੀਕਲ ਸਕੈਨਾਂ ਮੁਤਾਬਕ ਉਸਨੂੰ ਦਿਮਾਗੀ ਹੈਮਰੇਜ ਅਤੇ ਸਟ੍ਰੋਕ ਹੋਏ, ਜੋ ਚਸ਼ਮਦੀਦ ਗਵਾਹਾਂ ਦੇ ਹਿਸਾਬ ਦੀ ਪੁਸ਼ਟੀ ਕਰਦੀ ਹੈ। ਦੁਨੀਆਂ ਭਰ 'ਚ ਬਹੁਤ ਸਾਰੇ ਲੋਕਾਂ ਨੇ ਅਮੀਨੀ ਦੀ ਮੌਤ 'ਤੇ ਪ੍ਰਤੀਕਿਰਿਆ ਦਿੱਤੀ ਅਤੇ ਕੁਝ ਸਮਾਚਾਰ ਸਰੋਤਾਂ ਅਨੁਸਾਰ ਉਸਦੀ ਮੌਤ ਈਰਾਨ ਦੀ ਇਸਲਾਮੀ ਜਮਹੂਰੀਅਤ ਵਿੱਚ ਮਹਿਲਾਵਾਂ ਨਾਲ ਦੁਰਵਿਆਵਹਾਰ ਦਾ ਪ੍ਰਤੀਕ ਬਣ ਗਈ ਹੈ।

ਹਵਾਲੇ

ਈਰਾਨ
ਹਿਜਾਬ